
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 62/2005 pentru completarea Ordonanţei de urgenţă a Guvernului nr. 90/2002 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 3 aprilie 2002, pentru finanţarea proiectului de dezvoltare rurală, cu care comisia noastră a fost sesizată în fond cu adresa Biroului Permanent nr.  PL.X. 280 din 30 iunie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă
a Guvernului nr. 62/2005 pentru completarea Ordonanţei de urgenţă 
a Guvernului nr. 90/2002 privind ratificarea Acordului de împrumut 
dintre România şi Banca Internaţională pentru Reconstrucţie şi Dezvoltare, 
semnat la Bucureşti la 3 aprilie 2002, pentru finanţarea proiectului 
de dezvoltare rurală
Cu adresa nr. PL.X. 280 din 30 iunie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 62/2005 pentru completarea Ordonanţei de urgenţă a Guvernului nr. 90/2002 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 3 aprilie 2002, pentru finanţarea proiectului de dezvoltare rurală.
La întocmirea raportului s-au avut în vedere avizul Consiliului Legislativ.
Prezentul proiect de Lege are ca obiect de reglementare completarea Ordonanţei de urgenţă a Guvernului nr. 90/2002 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 3 aprilie 2002, pentru finanţarea proiectului de dezvoltare rurală aprobată prin Legea nr. 563/2002. Caracterul de urgenţă decurge din numărul mare de proiecte necesare a fi implementate în cadrul fazei pilot a Programului de dezvoltare rurală până la  sfârşitul anului 2006, circa 220 de proiecte distribuite în 104 comune din cinci judeţe.
În acest context, procedurile existente pentru aprobarea documentaţiilor tehnico - economice, reglementate prin Legea nr. 500/2002 privind finanţele publice, cu modificările ulterioare şi prin Ordonanţa de urgenţă a Guvernului nr. 45/2003 privind finanţele publice locale, aprobată cu modificări şi completări prin Legea nr. 108/2004, cu modificările şi completările ulterioare provoacă întârzieri mari ce pot periclita finalizarea la timp a proiectelor.

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  24  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege privind aprobarea Ordonanţei de urgenţă a Guvernului nr. 62/2005 pentru completarea Ordonanţei de urgenţă a Guvernului nr. 90/2002 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, semnat la Bucureşti la 3 aprilie 2002, pentru finanţarea proiectului de dezvoltare rurală, în şedinţa din data de 28.07.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Consilier parlamentar,

Onete Alexandru

